# ג'יימס מקאבוי

ג'יימס מקאבוי
James McAvoy|  |
| מקאבוי בקומיק-קון, סן דייגו 2019 |
|
לידה |
21 באפריל 1979 (בן 47) סקוטלנד גלאזגו, סקוטלנד, הממלכה המאוחדת  |
|
מדינה |
הממלכה המאוחדת  |
|
מקום מגורים | * לונדון
* Crouch End
 |
|
השכלה | * הקונסרבטוריון המלכותי של סקוטלנד (2000)
* St. Thomas Aquinas Secondary School, Glasgow
 |
|
תקופת פעילות |
מ-1995 |
|
השקפה דתית |
הנצרות הרומית-קתולית  |
|
בן או בת זוג | ערך בלתי־ידוע (מ-2022)  |
|
מספר ילדים |
1  |
|
פרסים והוקרה | * פרס הכוכב העולה, באפטא (2006)
* פרס חוג מבקרי הסרטים של לונדון לשחקן הבריטי של השנה (2008)
* פרס הקולנוע הבריטי העצמאי לשחקן הטוב ביותר (2013)
 |
|
חתימה |   |
| **פרופיל ב-IMDb** |
|   |

מקאבוי ב-2010
**ג'יימס אנדרו מקאבוי** (באנגלית: **James Andrew McAvoy**; נולד ב-21 באפריל 1979) הוא שחקן תיאטרון, קולנוע וטלוויזיה סקוטי. ידוע בעיקר בשל תפקידיו בסרטים "המלך האחרון של סקוטלנד", "כפרה", "מבוקש" ״ספליט״ (שם שיחק 7 דמויות שונות) והסדרה הבריטית "לגדול בלי בושה", וכן בשל תפקידו כפרופסור אקסבייר הצעיר בסרט "אקס-מן: ההתחלה" ובסרטי ההמשך "אקס-מן: העתיד שהיה", "אקס-מן: אפוקליפסה" ו"אקס-מן: הפניקס האפלה".

מקאבוי זכה בפרס באפט"א לכוכב העולה, והיה מועמד לעוד שני פרסי באפט"א, לשני פרסי האקדמיה האירופית לקולנוע, לפרס גלובוס הזהב לשחקן הטוב ביותר ולארבעה פרסי אוליבייה.

## ביוגרפיה

מקאבוי נולד בגלאזגו, סקוטלנד שבממלכה המאוחדת, בנם של אליזבת (לבית ג'ונסטון) וג'יימס מקאבוי האב. אביו היה נהג אוטובוס שהסב מקצוע לבנאי, ואימו הייתה פסיכיאטרית שנפטרה ב-2018. הוריו נפרדו כאשר היה בן 7 והתגרשו כשהיה בן 11.

אמו של מקאבוי סבלה מבריאות לקויה ובעקבות כך שלחה אותו להתגורר עם סבו וסבתו, מרי וג'יימס ג'ונסטון, באזור דרמצ'אפל שנמצא סמוך לעיר גלאזגו. אמו התגוררה איתם לסירוגין. למקאבוי יש אחות צעירה בשם ג'וי ואח למחצה הצעיר ממנו בשם דונלד. הוא לא היה בקשר עם אביו מאז ילדותו. הוא למד בבית הספר הקתולי סנט תומאס אקווינס באזור ג'ורדנהיל בגלאזגו.

מקאבוי הגיש בקשה להצטרף לצי המלכותי הבריטי וכבר התקבל כאשר הוצע לו גם באותו זמן ללמוד באקדמיה המלכותית הסקוטית למוזיקה ודרמה. לאחר שסיים את לימודיו בשנת 2000, עבר להתגורר בלונדון.

## קריירה

בשנת 1999 החל לשחק בהפקות תיאטרון מקומיות של "סיפור הפרברים", "היפה והחיה", "רומיאו ויוליה" ו"הסערה"; השניים האחרונים נכתבו על ידי ויליאם שייקספיר.

הפריצה של מקאבוי הייתה במיני סדרה של רשת HBO "אחים לנשק" משנת 2001, שיצר סטיבן ספילברג על בסיס ספרו של ההיסטוריון סטיבן אמברוז.

בשנת 2004 הוא החל להופיע בסדרה לגדול בלי בושה ועליה הוא היה מועמד לפרס הקומדיה הבריטית. הוא גם הופיע בשני סרטים, וימבלדון ובתפקיד הראשי בבפנים אני רוקד. לאחר מכן הוא שיחק בגרסה מודרנית למקבת', הפקה של הבי בי סי, בסרט סיפורי נרניה ובסרט פנלופי.

ב-2006 מקאבוי שיחק ב"המלך האחרון של סקוטלנד". הוא גם שיחק בסרט "מתחילים בעשר" ועליו הוא זכה בפרס הבאפטא ל"כוכב חדש". באותה שנה הוא גם סיים לצלם את פנלופי אך הסרט לא יצא לאקרנים עד 2008.

ב-2007 הוא הופיע בשני סרטים שהמבקרים שיבחו: "להיות ג'יין", סרט רומנטי בדיוני על שנותיה הראשונות של הסופרת ג'יין אוסטן ו"כפרה", עיבוד לספרו זוכה הפרסים של איאן מקיואן. מקאבוי היה מועמד לפרס גלובוס הזהב על תפקידו בכפרה.

ב-2008, הוא הופיע בסרט "מבוקש". מקאבוי הופיע בסרט "התחנה האחרונה" אשר יצא לאקרנים ב-2009. הסרט מבוסס על ספרו של ג'יי פריני על שנתו האחרונה של הסופר לב טולסטוי. אשתו של מקאבוי, אן-מארי דאף, גם משתתפת בסרט זה.

ב-2017 שיחק בסרט האימה "ספליט" בבימויו של מ. נייט שאמלאן. באותה שנה שיחק בתפקיד הראשי בסרט "פצצה אטומית".

ב-2019 שיחק בסרט האימה "מיסטר גלאס" שהוא סרט ההמשך של הסרט "ספליט". הסרט משולב עם המשך העלילה של "בלתי שביר" שיצא בשנת 2000. באותה השנה שיחק גם בסרטים "אקס-מן: הפניקס האפלה" ו"זה: חלק 2" ובתפקיד ראשי בתור לורד עזריאל בסדרת הפנטזיה " חומריו האפלים".

## חיים אישיים

תוך כדי צילומי הסדרה "לגדול בלי בושה", מקאבוי התחיל מערכת יחסים עם השחקנית האנגלייה אן-מארי דאף, שגילמה את מושא האהבה של דמותו; השניים נישאו ב-11 בנובמבר 2006. יש להם בן בשם ברנדן (יליד 2010). ב-13 במאי 2016 הודיעו בני הזוג על החלטתם המשותפת להתגרש.

משנת 2016 מקאבוי נמצא במערכת יחסים עם ליסה ליברטי, אותה הכיר על סט הצילומים לסרט "ספליט"; שם שימשה כעוזרת הפקה. ליברטי היא ילידת 1979 מפילדלפיה, פנסילבניה, והיא עובדת כמנהלת תוכן של אפליקציית Jove.

## פילמוגרפיה

### קולנוע

| שנה | סרט | תפקיד | הערות |
| --- | --- | --- | --- |
| 1995 | *The Near Room* | קווין סאבאג' |  |
| 1997 | התחדשות | אנתוני בלפור |  |
| 2001 | *The Pool* | מייק |  |
| 2003 | צעירים יפים ומבריקים | סיימון בלקיירן |  |
| אהבה נוסח בוליווד | ג'יי |  |
| 2004 | וימבלדון - אהבה בלבן | קארל קולט |  |
| *Strings* | האל טארה | דיבוב |
| בפנים אני רוקד | רורי |  |
| 2005 | סיפורי נרניה: האריה, המכשפה וארון הבגדים | מר טומנוס |  |
| 2006 | המלך האחרון של סקוטלנד | ניקולאס גריגן | מועמד פרס האקדמיה האירופית לקולנוע לשחקן הטוב ביותר  (2007) |
| מתחילים בעשר | בריאן ג'קסון |  |
| פנלופה | ג'וני מרטין / "מקס צ'מפיון" |  |
| 2007 | להיות ג'יין | טום לפרוי |  |
| כפרה | רובי טרנר | מועמד פרס האקדמיה האירופית לקולנוע לשחקן הטוב ביותר  (2008) |
| 2008 | מבוקש | וסלי גיבסון |  |
| 2009 | *התחנה האחרונה* | ולנטין בולגקוב |  |
| 2010 | הקנוניה | פרדריק אייקן |  |
| 2011 | נומיאו ויוליה | נומיאו | דיבוב |
| אקס-מן: ההתחלה | צ'ארלס אקסבייר / פרופסור אקס |  |
| שירות המתנות החשאי של ארתור | ארתור קלאוס | דיבוב |
| 2013 | פאנץ' 119 | מקס לוינסקי |  |
| טראנס | סימון ניוטון |  |
| *Filth* | ברוס רוברטסון |  |
| 2014 | החבובות - מבוקשות | שליח |  |
| אקס-מן: העתיד שהיה | צ'ארלס אקסבייר / פרופסור אקס |  |
| היעלמותה של אלינור ריגבי | קונור לאדלו |  |
| 2015 | ויקטור פרנקנשטיין | ויקטור פרנקנשטיין |  |
| 2016 | אקס-מן: אפוקליפסה | צ'ארלס אקסבייר / פרופסור אקס |  |
| ספליט | קווין וונדל קראם |  |
| 2017 | פצצה אטומית | דייוויד פרסיוול |  |
| אהבה עמוקה | ג'יימס מור |  |
| 2018 | עולמם הסודי של גמדי הגינה | נומיאו | דיבוב |
| דדפול 2 | צ'ארלס אקסבייר / פרופסור אקס |  |
| 2019 | מיסטר גלאס | קווין וונדל קראם |  |
| אקס-מן: הפניקס האפלה | צ'ארלס אקסבייר / פרופסור אקס |  |
| זה: חלק 2 | ויליאם "ביל" דנברו |  |
| 2021 | My Son | אדמונד מארי |  |
| 2023 | הבשורה על פי קלרנס  | פונטיוס פילאטוס |  |
| 2024 | אל תוציא מילה | פאדי |  |
| 2025 | *California Schemin'* | אנתוני ריד | גם במאי |
| *Pose* | תומאס |  |
| TBA | *Control* | ד"ר קונוויי |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 1997 | *The Bill* | גווין דונלד | פרק: "Rent" |
| 2000 | לורנה דון | סמל בלוקסהאם | סרט טלוויזיה של BBC One |
| 2001 | אחים לנשק | ג'יימס מילר | פרק: "Replacements" |
| *Murder in Mind* | מרטין ווספר | פרק: "Teacher" |
| 2002 | שיניים לבנות | ג'וש מאלפן | מיני-סדרה |
| חקירות המפקח לינלי | גוואן רוס | פרק: "Payment in Blood" |
| המלחמה של פויל | ריי | פרק: "The German Woman" |
| 2003 | ילדי חולית | לטו השני | מיני-סדרה |
| שם המשחק | דן פוסטר | תפקיד ראשי; 6 פרקים |
| *Early Doors* | ליאם | 4 פרקים |
| 2005-2004 | לגדול בלי בושה | סטיב מק'ברייד | 13 פרקים |
| 2005 | *ShakespeaRe-Told* | לורד מקבת'  | פרק: "*Macbeth"* |
| 2018 | גבעת ווטרשיפ | הייזל | דיבוב; 4 פרקים |
| 2019-הווה | חומריו האפלים | לורד עזריאל | 5 פרקים |
| 2021 | תקועים ביחד | הוא | סרט טלוויזיה של BBC Two |

## קישורים חיצוניים

 מדיה וקבצים בנושא **ג'יימס מקאבוי** בוויקישיתוף

* ג'יימס מקאבוי, ברשת החברתית אינסטגרם
* ג'יימס מקאבוי, במסד הנתונים הקולנועיים IMDb (באנגלית)
* ג'יימס מקאבוי, באתר "אידיבי", מאגר הידע העברי לקולנוע ישראלי ועולמי
* ג'יימס מקאבוי, באתר AllMovie (באנגלית)
* ג'יימס מקאבוי, באתר Rotten Tomatoes (באנגלית)
* ג'יימס מקאבוי, באתר Box Office Mojo (באנגלית)
* ג'יימס מקאבוי, באתר Metacritic (באנגלית)
* ג'יימס מקאבוי, במסד הנתונים הקולנועיים KinoPoisk (ברוסית)
* ג'יימס מקאבוי, באתר MusicBrainz (באנגלית)
* ג'יימס מקאבוי, באתר Discogs (באנגלית)
* אבנר שביט‏, יורשי העצר: ריאיון עם ג'יימס מקאבוי ומייקל פאסבנדר, כוכבי "אקס-מן: ההתחלה", באתר וואלה, 1 ביוני 2011
* עומר לאור, ציריך, "אקס-מן החדש - האקשן המרשים אי פעם", באתר ynet, 26 במאי 2014
* דודי כספי, הקאמבק של שאמלאן, באתר ישראל היום, 2 בפברואר 2017